Diari Oficial de la Generalitat Valenciana


Sumari del DOGV 7051, del 21-06-2013 (2013/6536)

RESOLUCIÓ de 13 de juny de 2013, del conseller d'Economia, Indústria, Turisme i Ocupació, per la qual es modifica la Resolució de 2 de maig de 2013, per la qual es convoquen determinades ajudes destinades al foment de cooperatives i societats laborals per a l'any 2013, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds, i s'obri un nou termini d'admissió de sol·licituds.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7051

Data del DOGV
:   21-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6536


Data del document
:   13-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 13 de juny de 2013, del conseller d'Economia, Indústria, Turisme i Ocupació, per la qual es modifica la Resolució de 2 de maig de 2013, per la qual es convoquen determinades ajudes destinades al foment de cooperatives i societats laborals per a l'any 2013, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds, i s'obri un nou termini d'admissió de sol·licituds. [2013/6536]  
Per mitjà de l'Orde 35/2012, de 22 de juny de 2012, de la Conselleria d'Educació, Formació i Ocupació (DOCV 6812, 06.07.2012), es van aprovar les bases reguladores per a la convocatòria d'incentius econòmics destinats al foment de l'ocupació per a socis en cooperatives i societats laborals, així com per a assistències tècniques i inversions en les empreses esmentades i es van convocar per a l'exercici 2012, i, així es complix el mandat de l'article 129.2 de la Constitució Espanyola, com també el que establixen els articles 49.1.21 i 80.4 de l'Estatut d'Autonomia de la Comunitat Valenciana.   
Per la Resolució de 2 de maig de 2013, del conseller d'Economia, Indústria, Turisme i Ocupació, es van convocar les ajudes regulades en l'Orde 35/2012, es van publicar les línies de crèdit i l'import global màxim destinat a finançar-les i es van establir els terminis d'admissió de sol·licituds (DOCV 7030, 23.05.2013).  
No obstant això, la resolució mencionada omet establir un termini de presentació per a les sol·licituds corresponents a les incorporacions de socis produïdes en el present exercici 2013, amb anterioritat a la publicació de la convocatòria, les quals han de disposar d'una expressa menció en esta, als efectes de fer possible la pertinent sol·licitud sense cap discriminació respecte de les corresponents a altres incorporacions subvencionables.   
En virtut d'això, en compliment del que s'ha preceptuat en els articles 9 i 17 de la Llei 38/2003, General de Subvencions, i fent ús de les facultats que conferixen al conseller l'article 28 de la Llei 5/1983, del Consell, i l'article 47 de la Llei d'Hisenda Pública de la Generalitat Valenciana, i el que establix el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, resolc:  
  
  
Primer  
Modificar la Resolució de 2 de maig de 2013, del conseller d'Economia, Indústria, Turisme i Ocupació, per la qual es convoquen determinades ajudes destinades al foment de cooperatives i societats laborals per a l'any 2013, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds (DOCV 7030, 23.05.2013).  
La Resolució de 2 de maig de 2013, del conseller d'Economia, Indústria, Turisme i Ocupació, abans citada queda modificada com seguix:  
Un. L'apartat segon, «Terminis de presentació de sol·licituds per a l'exercici 2013», queda redactat en els termes següents:  
Per a l'exercici 2013, podran sol·licitar-se les ajudes que es convoquen en els terminis que, a continuació, s'assenyalen:  
1. Les ajudes per raó d'integració laboral de socis en empreses d'economia social, des de l'endemà de la publicació d'esta resolució i fins al dia 13 de setembre de 2013; en tot cas, s'hauran de sol·licitar dins dels quatre mesos següents a la integració del soci. No obstant això, quan la incorporació com a socis treballadors o de treball en cooperatives o societats laborals s'haguera produït en el tercer quadrimestre de l'any 2012, o en l'exercici actual amb anterioritat a la data de publicació d'esta, les sol·licituds només es podran presentar en el termini de dos mesos, comptadors des de l'endemà de la publicació en el Diari Oficial de la Comunitat Valenciana d'esta resolució.  
  
2. Les sol·licituds per a obtindre subvencions per a prestacions d'assistència tècnica es podran presentar en el termini d'un mes comptador des de l'endemà de la publicació d'esta resolució.  
Dos. Els terminis indicats en l'apartat precedent es computaran a partir de l'endemà de la publicació en el Diari Oficial de la Comunitat Valenciana d'esta resolució de modificació.  
  
Contra esta resolució, que posa fi a la via administrativa, podrà interposar-se recurs de reposició davant del mateix òrgan en el termini d'un mes comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, o bé directament recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 13 de juny de 2013.- El conseller d'Economia, Indústria, Turisme i Ocupació: Máximo Buch Torralva.